**Ministru kabineta noteikumu projekta "Grozījums Ministru kabineta 2004. gada 20. jūlija noteikumos Nr. 609 "Noteikumi par advokāta eksāmena maksu"" sākotnējās ietekmes novērtējuma ziņojums (anotācija)**

|  |  |  |  |  |
| --- | --- | --- | --- | --- |
| **I. Tiesību akta projekta izstrādes nepieciešamība** | | | | |
| 1. | Pamatojums | | Tieslietu ministrijas iniciatīva. | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Ar tieslietu ministra 2015. gada 2. februāra rīkojumu Nr. 1-1/54 izveidota darba grupa advokatūras institūta darbības kvalitātes pilnveidei (turpmāk – darba grupa), lai risinātu ar advokatūras institūta darbību un attīstību saistītus jautājumus un celtu advokatūras institūta kvalitāti. Darba grupas sastāvā tika pieaicināti vairāki eksperti – Latvijas Zvērinātu advokātu padomes (turpmāk – Padome) pārstāvji, tiesneši, Tieslietu ministrijas pārstāvji, Valsts ieņēmuma dienesta pārstāvji, Ģenerālprokuratūras pārstāvji.  Darba grupas ietvaros cita starpā tika diskutēts arī par zvērinātu advokātu (turpmāk – advokāts) un zvērinātu advokātu palīgu (turpmāk – advokāta palīgs) eksāmeniem, tāpat šāda diskusija notika arī sanāksmē ar advokātu eksāmena komisijas (turpmāk – eksāmena komisija) locekļiem. Rezultātā tika secināts, ka advokātu palīgiem eksāmena kārtība atšķiras no eksāmenu kārtības pārējiem advokāta pretendentiem, kuri nav advokātu palīgi, taču tā darbojas veiksmīgi un tāda būtu saglabājama arī turpmāk, līdz ar to arī advokātu palīgiem netiek mainīta advokāta eksāmena maksa. Attiecībā uz advokātu eksāmenu personām, kuras nav advokātu palīgi, tika secināts, ka tam nepieciešams noteikt stingrākus nosacījumus, lai advokāta pretendenta zināšanas būtu iespējams novērtēt pilnvērtīgāk.  Latvijas Republikas Advokatūras likuma (turpmāk - Advokatūras likums) 41.1panta pirmā un otrā daļa noteic, ka Padome organizē advokāta eksāmenu ne retāk kā reizi sešos mēnešos. Advokātu eksāmenu pieņem komisija, kuras sastāvā ir:  1) trīs juridiskās zinātnes promocijas padomju deleģēti tiesību zinātņu doktori;  2) trīs Augstākās tiesas priekšsēdētāja norīkoti senatori;  3) trīs Padomes norīkoti advokāti;  4) tieslietu ministra pilnvarots pārstāvis. Eksāmena komisijas sastāvu apstiprina tieslietu ministrs. Advokatūras likuma 41.2panta pirmā daļa noteic, ka advokāta eksāmena maksu nosaka Ministru kabinets. Iemaksāto eksāmena naudu izmaksā kā atlīdzību eksāmena komisijas locekļiem un izlieto eksāmena organizēšanas izdevumu segšanai.  Ministru kabineta 2009. gada 10. marta noteikumu Nr. 227 "Zvērināta advokāta eksāmena kārtība" (turpmāk – Ministru kabineta noteikumi Nr. 227) III nodaļas "Eksāmena norise" 12. punkts noteic, ka advokātu eksāmenam ir divas daļas:  1) rakstiskajā daļā pārbauda pretendenta praktiskās zināšanas, kā arī argumentācijas prasmes – uzdod pretendentam atrisināt prakses uzdevumu (kāzusu), sagatavojot procesuāla dokumenta projektu;  2) mutiskajā daļā pārbauda pretendenta teorētiskās zināšanas, kā arī komunikācijas un argumentācijas prasmes, uzdodot pretendentam četrus teorijas jautājumus.  Eksāmena komisijas un darba grupas locekļi vienojās, ka eksāmena otrā – mutiskā daļa būtu papildināma ar vienu jautājumu, un jautājumi būtu veidojami par katru tiesību nozari (civiltiesības, krimināltiesības, administratīvās tiesības un starptautiskās tiesības), kā arī par advokatūras institūtu kopumā, jo tādā veidā advokāta pretendenta zināšanas būs iespējams pārbaudīt pilnvērtīgāk, nekā ar pašreizējo eksāmena kārtību.  Ministru kabineta noteikumu Nr. 227 12.2. apakšpunkts šobrīd paredz, ka advokāta pretendents sniedz atbildes uz četriem teorētiskiem jautājumiem, turklāt atbildes sniedzamas mutiski. Līdz ar grozījumiem Ministru kabineta noteikumos Nr. 227 jautājumu skaits tiks par vienu palielināts, tas ir, būs pieci jautājumi.  Ņemot vērā minēto, palielināsies eksāmena norises ilgums, eksāmena labošanas ilgums, tāpat arī administratīvie izdevumi, tas ir, eksāmens prasīs lielākus administratīvos un finansiālos resursus. Atbilstoši Advokatūras likuma 41.1 panta pirmajai daļai konstatējams, ka advokātu pretendentu darbus advokāta eksāmenā vērtē augsti kvalificēti speciālisti, kuru profesionālā darbība var nebūt saistīta ar akadēmisko darbu un šo speciālistu norīkošana vai deleģēšana, vai pilnvarošana eksāmena komisijā ir pēc būtības uzskatāma par profesionālu pagodinājumu, nevis peļņas gūšanas avotu, līdz ar to šo speciālistu atalgošanai piemērojams analoģisks atalgojuma aprēķins atbilstoši Ministru kabineta 2016. gada 5. jūlija noteikumiem Nr. 445 "Pedagogu darba samaksas noteikumi" (turpmāk – Ministru kabineta noteikumi Nr. 445), kuri nosaka izglītības iestāžu pedagogu zemāko mēneša darba algas likmi, kas tika izmantota, izstrādājot grozījumus Ministru kabineta 2004. gada 20. jūlija noteikumos Nr. 609 "Noteikumi par advokāta eksāmena maksu" (turpmāk – Ministru kabineta noteikumi Nr. 609). Tāpat, lai optimāli aprēķinātu advokāta eksāmena izmaksas personām, kuras nav advokātu palīgi, aprēķināmas izmaksas viena advokāta pretendenta eksāmena otrās, papildinātās daļas pieņemšanai, ņemama vērā arī Ministru kabineta noteikumu Nr. 227 III nodaļa "Eksāmena norise".  Saskaņā ar Ministru kabineta noteikumu Nr. 227 2.1. apakšpunktu advokāta eksāmena maksa ir 100 *euro* gadījumā, ja pretendents strādā par advokāta palīgu, un saskaņā ar 2.2. apakšpunktu eksāmena maksa ir 285 *euro* pārējiem pretendentiem, kas vēlas kārtot advokāta eksāmenu.  Saskaņā ar Ministru kabineta noteikumu Nr. 445 3. punktu un 1. pielikumu asociētā profesora vidējais minimālais atalgojums ir aptuveni 7,2 *euro* stundā. Vidējais laika patēriņš viena pretendenta, kurš nav advokāta palīgs, eksāmena otrās daļas novērtēšanā (proti, daļas labošanā) ir 50 minūtes jeb 0,83 stundas un administratīvie izdevumi par eksāmena otrās daļas papildinājumu sastāda aptuveni 5 *euro*. Līdz ar to viena advokāta pretendenta eksāmena otrās, papildinātās daļas pieņemšanas izmaksas aprēķināmas, pielietojot šādu aprēķina formulu: 10 komisijas locekļi \*9 *euro*/stundā\*0,83 stundā + 5 *euro* administratīvās izmaksas = 64,76 (veicot matemātisko noapaļošanu - 65) *euro*.  Ņemot vērā iepriekš minēto, advokāta eksāmena maksa pretendentiem, kuri nav advokātu palīgi, nosakāma 350 *euro* apmērā, t.i., 285 *euro* (pašreizējā eksāmena maksa) + 65 *euro* (izmaksas par papildinājumu eksāmena otrajai daļai).  Šāds advokāta eksāmena maksas pieaugums nav uzskatāms par nesamērīgi lielu pieaugumu, kas varētu ietekmēt turpmāko advokāta eksāmena pretendentu skaitu. | |
| 3. | Projekta izstrādē iesaistītās institūcijas | | Padome, darba grupas locekļi, eksāmenu komisijas locekļi. | |
| 4. | Cita informācija | | Padome un eksāmena komisija atbalsta Ministru kabineta noteikumu projektu "Grozījums Ministru kabineta 2004. gada 20. jūlija noteikumos Nr. 609 "Noteikumi par advokāta eksāmena maksu"" (turpmāk – projekts). | |
|  | | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | | Padome, personas, kuras nav advokāta palīgi un vēlas kārtot advokāta eksāmenu, eksāmena komisijas locekļi. |
| 2. | Tiesiskā regulējuma ietekme uz tautsaimniecību un administratīvo slogu | | | Projekts šo jomu neskar. |
| 3. | Administratīvo izmaksu monetārs novērtējums | | | Personām, kuras nav advokāta palīgi un vēlas kārtot advokāta eksāmenu, maksa par eksāmenu tiks palielināta par 65 *euro*, taču šīs izmaksas nebūs lielākas par Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 25. punktā minētajām. |
| 4. | Cita informācija | | | Nav. |
| |  |  | | --- | --- | | **IV. Tiesību akta projekta ietekme uz spēkā esošo tiesību normu sistēmu** | | | Nepieciešamie saistītie tiesību aktu projekti | Vienlaikus ar projektu ir jāstājas spēkā Ministru kabineta noteikumu projektam "Grozījumi Ministru kabineta 2009. gada 10. marta noteikumos Nr. 227 "Zvērināta advokāta eksāmena kārtība"". Līdz ar to projekts un Ministru kabineta noteikumu projekts "Grozījumi Ministru kabineta 2009. gada 10. marta noteikumos Nr. 227 "Zvērināta advokāta eksāmena kārtība"" vienlaikus tika virzīti izsludināšanai Valsts sekretāru sanāksmē, kā arī vienlaikus tiks iesniegti izskatīšanai Ministru kabinetā, nodrošinot to vienlaicīgu spēkā stāšanos. | | Atbildīgā institūcija | Tieslietu ministrija. | | Cita informācija | Nav. | | | | | |
| **VI. Sabiedrības līdzdalība un komunikācijas aktivitātes** | | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts publicēts Tieslietu ministrijas tīmekļa vietnē sadaļā "Sabiedrības līdzdalība", Valsts kancelejas tīmekļa vietnē sadaļā "Ministru kabineta diskusiju dokumenti", tādējādi nodrošinot sabiedrībai līdzdalības iespējas tiesību akta projekta izstrādes stadijā. | | |
| 2. | Sabiedrības līdzdalība projekta izstrādē | Saskaņā ar Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā" paziņojums par līdzdalības iespējām 2017. gada 23. martā tika ievietots Tieslietu ministrijas tīmekļa vietnē un Valsts kancelejas tīmekļa vietnē. Paziņojumā paredzēts, ka sabiedrības pārstāvji par tiesību aktu projektu var rakstiski sniegt viedokli līdz 2017. gada 6. aprīlim. | | |
| 3. | Sabiedrības līdzdalības rezultāti | Pēc projekta ievietošanas Tieslietu ministrijas un Valsts kancelejas tīmekļa vietnē viedokļi par projektu no sabiedrības pārstāvju puses nav saņemti. | | |
| 4. | Cita informācija | Nav. | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Padome, eksāmena komisija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas III un V sadaļa – projekts šīs jomas neskar.

Iesniedzējs:

tieslietu ministrs Dzintars Rasnačs

Šube 67036838

s[indija.sube@tm.gov.lv](mailto:indija.sube@tm.gov.lv)